มันนี่ทูเดย์
ธปท.ออกบอนด์6.5หมื่นล.
18 พ.ค. 2559

ธปท.ออกบอนด์6.5หมื่นล.
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศว่า ธปท.จะออกประมูลขายพันธบัตรรุ่น พ.20/14/59 วงเงิน 6.5 หมื่นล้านบาท อายุ 14 วัน ในวันที่ 19 พ.ค.นี้ 
ทั้งนี้ คาดว่าการออกขายพันธบัตรดังกล่าวของ ธปท. เพื่อดูดซับสภาพคล่องที่ล้นเกินความต้องการของระบบเศรษฐกิจ ให้อยู่ในระดับที่เหมาะสมกับการกำหนดอัตราดอกเบี้ยนโยบายในปัจจุบันที่คงไว้ที่ 1.5% 
ธสน.สัมมนาส่งออกฟรี
ธนาคารเพื่อการส่งออกและนำเข้าแห่งประเทศไทย (ธสน.) เชิญผู้ประกอบการเอสเอ็มอี และผู้สนใจเริ่มต้นธุรกิจส่งออก ร่วมสัมมนา “ส่งออกอย่างมั่นใจไปกับ EXIM” วันที่ 25 พ.ค.นี้ ที่โรงแรมชลจันทร์ พัทยา รีสอร์ท จ.ชลบุรี เนื้อหาเกี่ยวกับการเตรียมตัวก่อนส่งออก ขั้นตอน วิธีบริหารจัดการความเสี่ยง เทคนิคการพิจารณาผู้ซื้อในต่างประเทศ แนวทางการขอสินเชื่อ โดยไม่มีค่าใช้จ่าย ผู้สนใจสมัครได้ที่เว็บ www.exim.go.th หรือโทร. 038-330-121-6 (สาขาแหลมฉบัง)